Ieen
Iem het zijn comen in rechte voer meye ende scepen van loeven henric
vander brugghen geheten met den ghelde in deen zijde en jan van
leeuwe zijn swagher in dande Aldair de voirs henrick vand bruggen
aensprack den voirs janne van leeuwe seggende dat hij hem in
meyte lestleden vercocht hadde een wynhof gelijc datt gelegen
es te leefdale op weversbergh met allen den erfgoeden dairtoe
behoiren gelijc tselve hof met allen zinen toebehoirten den
voirs janne van leeuwe ende gheertruyden vander brugghen
zijnre huysvrouwen in deylinghen gevallen es met vorwerden
dat de voirs henr dit voirs goed t stont aenveerden soude
en dat de voirs jan van leeuwe alle gevallene tsijze rinten
ende pachten en die vallen zullen tusschen dit en den yersten
dach van oeghstmaend naistcomen afdoen gelden ende betalen
soude voer den prijs van xiiii mudden rogs goed en payabel
der maten van loeven alle jaire tste andriesmisse apostels
vallen en ombegrepen te vastelavonde dair na te betalen en
te loeven oft te wijchmale te leveren den voirs janne van leeuwe
zinen erven en nacomelinghen Met condicien dat de selve
henr vander brugghen den vors erfpacht van xiiii mudde cores
sal moegen quiten ende afleggen alst hem gelieft met eene mudde
smaels en met myn ende elc mudde met xx cronen gelijc
die cronen in henrer valuacien gevuert staen inder deylinge
voirs biedende dat te thoenen in gevalle oft hem jan va leeuwe
dat ontkynnen woude Hopende wair hij dat gethoenen conste
dat hem jan van leeuwe gehouden sal zijn behoirlike guedinge
te doene met hem selven en met zijnre huysvrouwen dair en
zo dat behoirt en zo dat den selven henricken zinen erven en
nacomelinghen vast ende seker zal moegen zijn Dair op de
voirs jan van leeuwe dede zeggen kynnen de vors comanscap
inder manien en op de vorwerd voirs geschied te zijne mair
zeide voert dat hij inder selver comanscap bevorwt hadde dat
hij van dien goeden uuthouden soude een wuwerken ende eenen
boegairt mids dien dat dese goede comen vander zijden gertruyden
met den gelde vors zijnre zuster huysvrouwen Ende de selve
huysvrouwe henr consent daer inne niet draghen en woude ende
oic mids dien dat also jan van leeuwe seyde dat henr met den
gelde hem geseeght hadde inder comanscap dat gtruyd voirs
hem geseeght hadde dat gtruyd wael te vreden was met tghene
des jan van leeuwe int vercopen vanden voirs goeden vivere en